****

**ÜEKN TOETUSTE TAOTLEMINE**

1. Ülemaailmne Eesti Kesknõukogu (ÜEKN) toetab projekte, mis aitavad viia ellu ÜEKN eesmärke:
	1. esindada ja ühendada organiseeritud eestlasi väljaspool Eestit;
	2. kaitsta ja hoida Eesti huve;
	3. arendada välismaal elavate eestlaste rahvuslikku identiteeti ja koostööd;
	4. toetada eesti keelt ja kultuuri eestlaste hulgas välismaal;
	5. levitada infot ÜEKN-i tegevuse ning Eesti ja eestlaste ühiskondade kohta välismaal;
	6. toetada liikmesorganisatsioonide tegevust;
	7. kaasata uusi liikmesmaid.
2. Projekti taotlusi saavad esitada registreeritud organisatsioonid (juriidilised isikud). Toetusi ei anta eraisikutele.
3. Toetuse taotlemiseks laadige alla taotlusankeet ja saatke see täidetult e-postiga uekn.info@gmail.com.
4. Projekti taotlusi võetakse vastu kaks korda aastas - tähtajaga 31. jaanuar ja 30. september.
5. ÜEKN juhatus vaatab läbi esitatud taotlused **ja teeb otsuse** kahe kuu jooksul ning esitab vajadusel täiendavaid küsimusi.
6. Heakskiidu saanud toetussummad kantakse taotleja pangakontole üle hiljemalt kahe kuu jooksul.
7. Toetuse saaja kohustub:
	1. saatma vajalikud pangaandmed nõutaval kujul;
	2. avaldama ÜEKN logo oma projekti reklaammaterjalides ja veebilehel;
	3. esitama kolme kuu jooksul pärast projekti lõppemist (lõppkuupäev) ÜEKN-ile kirjaliku sisu- ja finantsaruande;
	4. esitama ÜEKN veebilehel postitamiseks lühikese artikli koos fotodega projekti tegevusest;
	5. maksma tagasi kasutamata jäänud rahalised vahendid kahe kuu jooksul pärast projekti lõppkuupäeva.
8. ÜEKN avaldab info toetuse saajate ja summade kohta oma veebilehel https://uekn.ee/

Lisateabe saamiseks võtke ühendust: uekn.info@gmail.com